Anno Domini millesimo trecentesimo sexagesimo secundo statuta sunt haec in Cistercio, etc. 1.  Quoniam mendax precator carere debet merito impetratis et ad audientiam generalis Capituli pervenit quod nonnunquam pro diversis personis super dispensationibus, gratiis et variis indulgentiis subreptitie et obreptitie et tacita veritate vel suggesta falsitate litterae multoties impetrantur, et absque eorum consensu, scitu et licentia praelatorum, quamobrem cupiens generale Capitulum talium malitiis obviare statuit, ordinat et diffinit quod omnes et singulae a quibuscumque personis impetratae vel impetrandae in antea super quibuscumque gratiis et libertatibus, indulgentiis, dispensationibus, licentiis seu aliis concessionibus et permissionibus a dicto Capitulo generali adsit expressus consensus suorum praelatorum non teneant neque valeant nec alicuius roboris habeant firmitatem. 2.  Quum nonnullae personae… *etc. ut ann.* 1361, *n.* 1. 